2. ลักษณะการประกอบธุรกิจ

ความเป็นมาของบริษัท

ปี 2523 โรงพยาบาลบำรุงราษฎร์ เปิดดำเนินการ
เป็นโรงพยาบาลเอกชนแห่งแรกในย่านใจกลางกรุงเทพมหานครด้วยขนาด 220 เตียง
และเติบโตอย่างต่อเนื่อง โดยในปี 2532
โรงพยาบาลได้ประสบความสำเร็จในการนำหลักทรัพย์เข้าซื้อขายในตลาดหลักทรัพย์แห่งประเทศไทย
และเป็นบริษัทจดทะเบียนในตลาดหลักทรัพย์

ปี 2540 โรงพยาบาลเปิดอาคารโรงพยาบาลใหม่ขนาด 554 เตียง

ปี 2542 โรงพบาบาล บำรุงราษฎร์
เป็นโรงพยาบาลแห่งแรกในประเทศไทยที่ได้รับการรับรองมาตรฐาน ISO 9002
และการรับรองคุณภาพโรงพยาบาลไทย (Thai Hospital Accreditation - HA)

ปี 2543 บริษัทได้ขอให้ตลาดหลักทรัพย์แห่งประเทศไทยหยุดการซื้อขายหลักทรัพย์ของบริษัท
เนื่องจากบริษัทอยู่ระหว่างการเจรจาปรับโครงสร้างหนี้กับเจ้าหนี้ และในเดือนสิงหาคม ปีเดียวกัน
บริษัทประสบผลสำเร็จในการปรับโครงสร้างหนี้ กับเจ้าหนี้

ปี 2544 ด้วยความมุ่งมั่นที่จะเป็นผู้นำด้านคุณภาพ
ทำให้บริษัทได้รับประกาศนียบัตรรับรองคุณภาพมาตรฐาน ISO 14001
ด้านการบริหารจัดการสิ่งแวดล้อม
และเป็นโรงพยาบาลแห่งแรกในเอเชียที่ได้รับรองคุณภาพมาตรฐาน ISO 9001:2000
นอกจากนี้ยังได้รับการต่ออายุการรับรองคุณภาพโรงพยาบาลไทย (HA)
ทำให้โรงพยาบาลบำรุงราษฏร์เป็นโรงพยาบาลแห่งแรกของประเทศไทยที่ได้รับการรับรองคุณภาพมาตรฐานพร้อมกัน
3 มาตรฐาน ส่วนในเรื่องการขยายธุรกิจ บริษัทเล็งเห็นโอกาสในการขยายธุรกิจเข้าสู่
“การแพทย์เพื่อป้องกัน” (“Preventive Medicine”) และ โดยเปิดศูนย์สุขภาพ Vitallife
และ ได้เริ่มเปิดให้บริการในวันที่ 28 สิงหาคม 2544

ปี 2545 บริษัทมีการขยายการบริการสำหรับคนไข้ต่างประเทศอย่างต่อเนื่อง
โดยได้เปิดศูนย์บริการผู้ป่วยต่างชาติอย่างเป็นทางการเพื่อรองรับคนไข้ชาวต่างชาติที่เพิ่มขึ้นเรื่อยๆ
อีกทั้งบริษัทได้ก่อตั้งหน่วยงานบำรุงราษฎร์ อินเตอร์เนชันแนล หรือ BHI โดยในปัจจุบัน BHI
อยู่ภายใต้การดำเนินงานของ บริษัท บำรุงราษฎร์ อินเตอร์เนชั่นแนล จำกัด บริษัทย่อยของบริษัท
เพื่อให้บริการปรึกษาและบริหารจัดการ รวมถึงวางแผนและออกแบบโรงพยาบาล
ให้กับโรงพยาบาลต่างๆ ในภูมิภาค นอกจากนี้ในปีเดียวกันนี้ โรงพยาบาล บำรุงราษฎร์
เป็นโรงพยาบาลแห่งแรกในเอเชียที่ได้รับการรับรองคุณภาพที่เป็นมาตรฐานระดับสากล
โดยสถาบันรับรองคุณภาพโรงพยาบาลสากล (Joint Commission International
Accreditation - JCIA) จากสหรัฐอเมริกา JCIA
เป็นองค์กรภายใต้คณะกรรมการเฉพาะกิจเพื่อการรับรองคุณภาพสถานพยาบาล (Joint
Commission on Accreditation of Healthcare Organization - JCAHO)
โดยมีวัตถุประสงค์ที่จะพัฒนาคุณภาพสถานพยาบาลต่างๆทั่วโลก
ผ่านองค์กรที่ให้คำปรึกษาและให้การรับรองคุณภาพระหว่างประเทศ

ปี 2546
เป็นปีที่โรงพยาบาลบำรุงราษฎร์ประสบความสำเร็จในการย้ายการซื้อขายหลักทรัพย์ของบริษัทกลับไปยังหมวดการแพทย์
และหลักทรัพย์ของบริษัทได้เริ่มการซื้อขายในวันที่ 29 ตุลาคม 2546 เป็นต้นมา

ปี 2547 คณะกรรมการบริษัท ได้มีมติอนุมัติการลงทุนในบริษัท เอเชียน ฮอลพิทอล อิงค์
ซึ่งเป็นผู้ดำเนินกิจการโรงพยาบาลเอกชนขนาด 258 เตียง ในกรุงมะนิลา ประเทศฟิลิปปินส์
โดยการลงทุนดังกล่าวได้ลงทุนผ่าน บริษัท บำรุงราษฎร์ อินเตอร์เนชันแนล จำกัด (เดิมชื่อ บริษัท
บีเอช อเวนิว จำกัด) ซึ่งเป็นบริษัทย่อยของบริษัท

ปี 2548 คณะกรรมการบริษัท ได้มีมติอนุมัติการลงทุนในหุ้นร้อยละ 49 ของ บริษัท ที่จะจัดตั้งขึ้นใหม่
ใน เมืองดูไบ สหรัฐอาหรับเอมิเรสต์ เพื่อประกอบกิจการโรงพยาบาล โดยมีมูลค่าการทุนประมาณ
388 ล้านบาท ทั้งนี้ บริษัทบำรุงราษฎร์ อินเตอร์เนชั่นแนล จำกัด
ได้เข้าทำสัญญาการร่วมลงทุนกับบริษัทอิสทิธมาแห่งสหรัฐอาหรับ เอมิเรสต์ เมือวันที่ 1 กุมภาพันธ์
2549

2.2 ภาพรวมการประกอบธุรกิจของกลุ่มบริษัท

[]ผังโครงสร้างองค์กร

บริษัท โรงพยาบาลบำรุงราษฎร์ จำกัด (มหาชน) (“บริษัทฯ”)
ประกอบกิจการโรงพยาบาลเอกชนขนาด 554 เตียง ในกรุงเทพมหานคร
และเป็นหนึ่งในผู้นำในการให้บริการทางการแพทย์ในประเทศไทยและในภูมิภาคเอเชียตะวันออกเฉียงใต้
โดยมีการให้บริการอย่างครบวงจรทั้งการบริการผู้ป่วยนอกและการบริการผู้ป่วยใน

ตลอดระยะเวลาที่ผ่านมาโรงพยาบาลบำรุงราษฎร์ได้ให้ความสำคัญกับการรักษาพยาบาลที่มีคุณภาพและคณะแพทย์ผู้เชี่ยวชาญ
และเป็นโรงพยาบาลแห่งแรกในเอเชียและโรงพยาบาลเดียวในประเทศไทยที่ได้รับการรับรองคุณภาพโรงพยาบาลระดับสากล
(JCIA) ตามมาตรฐานการรับรองของสหรัฐอเมริกา

นอกจากนี้ บริษัทฯเป็น Holding Company ถือหุ้นร้อยละ 100 ในบริษัท บำรุงราษฎร์ เมดิคอล
เซ็นเตอร์ จำกัด บริษัท ไวทัลไลฟ์ จำกัด และบริษัท บำรุงราษฎร์ อินเตอร์เนชั่นแนล จำกัด
ถือหุ้นร้อยละ 25 ใน บริษัท แอล เอส คลีนนิ่ง จำกัด และถือหุ้นร้อยละ 14 ในบริษัท โกลเบิล
แคร์ โซลูชั่น เอส. เอ. จำกัด

บริษัท บำรุงราษฎร์ เมดิคอล เซ็นเตอร์ จำกัด เป็นเจ้าของอาคารโรงพยาบาล ซึ่งให้บริษัท
โรงพยาบาลบำรุงราษฎร์ จำกัด (มหาชน) เช่า

บริษัท บำรุงราษฎร์ อินเตอร์เนชั่นแนล จำกัด
เป็นผู้ดำเนินการลงทุนและรับจ้างเป็นที่ปรึกษาและบริหารจัดการโรงพยาบาลในต่างประเทศของบริษัทฯ
โดยที่ผ่านมา บริษัทได้รับจ้างเป็นที่ปรึกษาและบริหารจัดการ
โรงพยาบาลในประเทศพม่าและบังคลาเทศ ซึ่งสัญญาของทั้ง 2 โรงพยาบาลนี้ ได้จบแล้วในปี 2548
และ 2549 ตามลำดับ นอกจากนี้ ในปี 2548 บริษัทได้เข้าถือหุ้น 35% ในโรงพยาบาลเอเชียน
ฮอสพิทอล อิงค์ในประเทศฟิลิปปินส์
และได้รับจ้างเป็นที่ปรึกษาและบริหารจัดการโรงพยาบาลดังกล่าวด้วย และในปี 2549
บริษัทได้ลงนามในสัญญาร่วมทุนที่จะลงทุนสร้างโรงพยาบาลในดูไบ ร่วมกับบริษัท Istithmar
แห่งประเทศสหรัฐอาหรับเอมิเรตส์ รวมถึงเป็นผู้รับผิดชอบในการบริหารโรงพยาบาลดังกล่าว
โดยที่คาดว่าโรงพยาบาลจะสามารถเปิดดำเนินการได้ในปี 2551

บริษัท ไวทัลไลฟ์ จำกัด เป็นศูนย์ส่งเสริมสุขภาพแบบครบวงจร
เชี่ยวชาญทางด้านการให้บริการป้องกันและรักษาเพื่อชะลอความเสื่อมของร่างกาย
โดยมุ่งเน้นกลุ่มเป้าหมายที่สนใจการดูแลรักษาสุขภาพเป็นพิเศษ
ไวทัลไลฟ์มีการผสมผสานระหว่างคณะแพทย์มืออาชีพที่มีความเชี่ยวชาญด้านเวชศาสตร์วัยยุวัฒน์
และวิทยาการ มาตรฐานระดับสากล เพื่อออกแบบโปรแกรมสุขภาพสำหรับลูกค้าแต่ละรายโดยเฉพาะ
ซึ่งมีทั้งโปรแกรมการออกกำลังกาย โปรแกรมโภชนาการ และโปรแกรมอาหารเสริม
สำหรับการมีสุขภาพที่ดี

บริษัท แอล. เอส คลีนนิ่ง จำกัด ปัจจุบันหยุดดำเนินกิจการ

บริษัท โกลเบิล แคร์ โซลูชั่น เอส. เอ. จำกัด เป็นผู้พัฒนาระบบ Software สำหรับโรงพยาบาล
โดยมีสำนักงานใหญ่อยู่ที่ประเทศลักเซมเบิร์ก

โครงสร้างรายได้ 

  หน่วย: ล้านบาท

  -------------------------------------------------------------------------------------------------------------------
  กลุ่มธุรกิจ          ดำเนินการโดย              % การถือหุ้นของบริษัท 2548               2547               2546       
  ---------------- ------------------------ ---------------- ---------- ------- ---------- ------- ---------- -------
                                                             รายได้รวม   %       รายได้รวม   %       รายได้รวม   %

  ธุรกิจการแพทย์      บมจ. โรงพยาบาลบำรุงราษฎร์  -                6,586      96.8    2,482      42.7    -          -

  ธุรกิจการแพทย์      บจ.                      100.00           -          -       3,167      54.5    4,473      96.8
                   บำรุงราษฎร์เมดิคอลเซ็นเตอร์                                                                     

  ธุรกิจการแพทย์      บจ. ไวทัลไลฟ์              100.00           61         0.8     37         0.7     18         0.4

  รวมธุรกิจการแพทย์                                             6,647      97.6    5,686      97.9    4,491      97.2

  ธุรกิจให้เช่า        บมจ. โรงพยาบาลบำรุงราษฎร์  -                89         1.3     41         0.7     29         0.6

  ธุรกิจให้เช่า        บจ.                      100.00           -          -       12         0.2     21         0.5
                   บำรุงราษฎร์เมดิคอลเซ็นเตอร์                                                                     

  รวมธุรกิจให้เช่า                                               89         1.3     53         0.9     50         1.1

  อื่นๆ              บมจ. โรงพยาบาลบำรุงราษฎร์  -                58         0.9     36         0.6     39         0.8

  อื่นๆ              บจ.                      100.00           -          -       34         0.6     40         0.9
                   บำรุงราษฎร์เมดิคอลเซ็นเตอร์                                                                     

  อื่นๆ              บจ. บำรุงราษฎร์            100.00           13         0.2     -          -       -          -
                   อินเตอร์เนชั่นแนล                                                                              

  รวมอื่นๆ                                                     71         1.1     70         1.2     79         1.7

  Total                                                      6,807      100.0   5,809      100.0   4,620      100.0
  -------------------------------------------------------------------------------------------------------------------

เป้าหมายการดำเนินธุรกิจ

บริษัทมีเป้าหมายการดำเนินธุรกิจดังต่อไปนี้

1. การขยายธุรกิจในพื้นที่ปัจจุบัน:
ด้วยปริมาณคนไข้ของโรงพยาบาลที่เพิ่มขึ้นอย่างรวดเร็วและต่อเนื่อง โรงพยาบาลคาดว่า
จะถึงจุดอิ่มตัวของพื้นที่การให้บริการในอีก 1-2 ปีข้างหน้า โดยเฉพาะผู้ป่วยนอก
ดังนั้นบริษัทจึงได้เริ่มก่อสร้างอาคารใหม่ ซึ่งมี 22 ชั้น เพื่อรองรับจำนวนคนไข้ที่เพิ่มขึ้น โดยที่ 10
ชั้นแรกของอาคาร จะเป็นพื้นที่สำหรับจอดรถ สามารถจอดได้ประมาณ 800
คันโดยได้เปิดให้บริการแล้วใน ปี 2548 และอีก 12 ชั้นขึ้นไป
จะเป็นพื้นที่สำหรับการบริการผู้ป่วยนอกและสำนักงานผู้บริหารโรงพยาบาล พื้นที่ในส่วนนี้
คาดว่าจะแล้วเสร็จ และสามารถทะยอยเปิดให้บริการได้ในกลางปี 2549
ตามความต้องการพื้นที่ที่เพิ่มขึ้น

2. เป็นผู้นำในการให้บริการทางการแพทย์ในภูมิภาค:
โรงพยาบาลมีความมุ่งมั่นที่จะคงความเป็นผู้นำในการให้บริการทางการแพทย์อยู่เสมอ
ทั้งในประเทศไทยและในภูมิภาคนี้
ตลอดจนมีการพัฒนาคุณภาพการรักษาพยาบาลและบริการอย่างต่อเนื่อง

3. การขยายธุรกิจไปยังต่างประเทศ:
บริษัทมีนโยบายในการขยายธุรกิจให้เป็นที่รู้จักมากขึ้นในต่างประเทศ
โดยที่นอกจากจะนำคนไข้เข้ามารักษาในประเทศไทยแล้ว บริษัทมีแผนที่จะนำรายได้เข้าประเทศ
โดยโรงพยาบาลมีเป้าหมายในการที่จะขยายการบริการของโรงพยาบาลไปยังต่างประเทศ
และบริษัทได้วางนโยบายให้ บริษัท บำรุงราษฎร์ อินเตอร์เนชั่นแนล จำกัด
เป็นผู้ดำเนินการศึกษาและลงทุนในโรงพยาบาลในตลาดกลุ่มเป้าหมาย

4. โอกาสในธุรกิจที่ช่วยส่งเสริมกิจการโรงพยาบาล: โรงพยาบาลบำรุงราษฎร์ เป็นโรงพยาบาลแห่งแรกในประเทศที่มีการขยายธุรกิจสู่ศูนย์ส่งเสริมสุขภาพแบบครบวงจร เพื่อป้องกันและรักษาชะลอความเสื่อมของร่างกาย โรงพยาบาลจะยังคงหาโอกาสในการขยายกิจการเช่นนี้ เพื่อเป็นการส่งเสริมฐานการให้บริการทางด้านการแพทย์ของโรงพยาบาลต่อไป

5. เพิ่มความพึงพอใจให้แก่ลูกค้า :
โรงพยาบาลมีวัตถุประสงค์ในการเพิ่มความพึงพอใจสูงสุดแก่ลูกค้า
โดยการมุ่งเน้นไปที่ความต้องการของลูกค้า,
การฝึกอบรมพนักงานและการใช้เทคโนโลยีสารสนเทศที่ทันสมัย

ความคืบหน้าของเป้าหมายการดำเนินธุรกิจ

1.  การขยายพื้นที่การให้บริการ: ปัจจุบันกำลังก่อสร้างอาคารใหม่ ซึ่งมี 22 ชั้น
    เพื่อรองรับผู้ป่วยที่เพิ่มขึ้น โดยปัจจุบัน 10
    ชั้นแรกของอาคารดังกล่าวได้ก่อสร้างแล้วเสร็จและเปิดให้บริการรับจอดรถแก่ลูกค้าและพนักงานของบริษัทจำนวน
    8 ชั้น

2.  การเป็นผู้นำในการให้บริการทางการแพทย์ในภูมิภาค : โรงพยาบาลบำรุงราษฎร์
    มีการพัฒนาคุณภาพอย่างต่อเนื่อง ซึ่งมีผลทำให้โรงพยาบาลยังเป็นผู้นำทางด้านคุณภาพ
    ดังจะเห็นได้จากการที่โรงพยาบาลเป็นโรงพยาบาลเอกชนแห่งแรกที่ได้รับการรับรองคุณภาพโรงพยาบาลไทย
    (HA)
    และเป็นโรงพยาบาลแห่งแรกในเอเซียที่ได้รับการรับรองคุณภาพโรงพยาบาลระดับสากลโดย
    JCIA

3.  การขยายธุรกิจไปต่างประเทศ :โรงพยาบาล บำรุงราษฎร์ ก่อตั้ง บริษัทย่อย
    อันได้แก่บริษัทบำรุงราษฎร์ อินเตอร์เนชั่นแนล จำกัด เพื่อเป็นผู้ลงทุนในต่างประเทศ ซึ่งในปี
    2548 ได้ลงทุนในโรงพยาบาลเอเชียน ฮอสปิตอล ในประเทศฟิลิบปินส์ และ ในปี 2549
    ได้ลงนามในสัญญาร่วมลงทุนสร้างโรงพยาบาลในเมือง ดูไบ สหรัฐอาหรับเอมิเรสต์